เนื่องจากไปขวางน้องแมวในบ้านไม่ให้กัด น้องแมวตัวเล็กอีกตัว เขาเลยโมโห แล้วกระโดดมากัดแขนเราแทน น้องไม่เคยฉีดวัคซีน เราก็ไม่เคยฉีดยากันพิษสุนัขบ้าเลย ปกติที่เคยโดนน้องแมวในบ้านข่วน เราก็รีบไปล้างแผลแล้วทำแผลตลอด ก็หายปกติ แต่รอบนี้โดนเยอะ เลยอยากรู้ว่าต้องสังเกตอาการน้องแล้วค่อยไปฉีดยา หรือควรไปฉีดยาเลยคะ โดนกัดวันที่ 2/9
สวัสดีค่ะ โรคพิษสุนัขบ้าเป็นโรคการติดเชื้อไวรัสชนิดหนึ่ง ซึ่งติดต่อผ่านการถูกสัตว์เลี้ยวลูกด้วยนมเช่นหมา แมว กัดหรือข่วนจนมีเลือดออกจากแผลหรือมีรอยแดง ดังนั้นจากรูปที่แนบมา เป็นแผลเสี่ยงมีโอกาสรับเชื้อได้ หากแมวตัวนั้นมีโรคพิษสุนัขบ้าอยู่แนะนำการไปฉีดวัคซีนป้องกันพิษสุนัขบ้าเพื่อป้องกันเอาไว้เลยจะดีที่สุดค่ะ หากถูกกัดมาภายใน 7 วัน ไม่เคยรับวัคซีน อาจจะต้องฉีดวัคซีนที่ป้องกันได้ทันทีร่วมไปกับวัคซีนแบบปกติที่จะมีการนัดไปฉีดให้ครบ 5 เข็มภายใน 1 เดือน ขอให้กลับไปฉีดให้ตรงวันตามที่แพทย์นัดทุกครั้งเพื่อให้ได้ประสิทธิภาพของวัคซีน